वार्षिक उत्सव में पुरस्कृत हुए वेटनरी कॉलेज के होनहार
पशु चिकित्सा एवं पशुपालन महाविद्यालय, अंजोरा में वार्षिकोत्सव व पुरस्कार वितरण समारोह हुआ। कार्यक्रम के मुख्य अतिथि डॉ हिमांशु द्विवेदी थे और अध्यक्षता छत्तीसगढ़ कामधेनु विश्वविद्यालय के कुलपति प्रो कर्नल यूके मिश्र ने की। विशिष्ट अतिथि अधिष्ठाता डॉ एके त्रिपाठी और डॉ एसपी तिवारी थे। इस अवसर पर विश्वविद्यालय द्वारा आयोजित सांस्कृतिक व खेलकूद प्रतियोगिता के विजेता छात्र-छात्राओं को पुरस्कृत किया गया और छात्र संघ के पदाधिकारी को प्रमाण पत्र दिया गया।
इस अवसर पर मुख्य अतिथि डॉ द्विवेदी ने छात्र-छात्राओं को उनकी उपलब्धियों पर बधाई दी और उन्हें अनुशासन, संस्कार व समय को महत्व देने कहा। उन्होंने कहा कि अपना लक्ष्य निर्धारित करें और समर्पित होकर उसकी प्राप्ति तक प्रयास करें। तभी हम समाज में अपनी छाप छोड़ सकते हैं और एक सकारात्मक बदलाव ला सकते हैं। इसके साथ ही उन्होंने सदैव दूसरों की सहायता के लिए तत्पर रहने कहा। कुलपति प्रो यूके मिश्र ने बीकानेर अंतरराज्यीय स्पर्धा में भाग ले रहे विश्वविद्यालय के छात्र-छात्राओं को प्रोत्साहित किया और सफल होने शुभकामनाएं दी। अधिष्ठाता डॉ एसपी तिवारी ने बताया की महाविद्यालय की छात्रा ने जापान में आयोजित अंतरराष्ट्रीय कांफ्रेंस में भाग लिया और विश्वविद्यालय का प्रतिनिधित्व किया। अधिष्ठाता छात्र कल्याण डॉ एके त्रिपाठी, ने भी छात्र-छात्राओं का उत्साह वर्धन किया। इसके बाद महाविद्यालय के छात्र-छात्राओं ने सांस्कृतिक कार्यक्रमों की प्रस्तुति दी। कार्यक्रम के अंत में छात्र संघ अध्यक्ष उमेश कुमार बघेल ने आभार व्यक्त किया।
hin_Deva hin_Deva hin_Deva